Una delegació de l'Agència Catalana de Cooperació al Desenvolupament viatja aquesta setmana al país centreamericà amb l'objectiu de visitar projectes de la cooperació catalana sobre el terreny i reunir-se amb organitzacions i moviments de dones i feministes.
A Guatemala, l'analfabetisme, la mortalitat infantil i en particular la desnutrició crònica són dels més elevats en la regió d'Amèrica Llatina.
El país ocupa el quart lloc en la llista de països amb la desnutrició crònica més elevada en el món, i el 49.8% dels menors de cinc anys sofreixen aquest mal.
L'índex de desenvolupament humà de Nacions Unides ocupa el lloc 131 dels 187 països llistats.
Prop del 30% de la població viu en situació de pobresa extrema, molt concentrada a l'interior del país entre la població indígena, principalment les comunitats maies.
El conflicte armat que va tenir lloc a Guatemala entre el 1960 i el 1997 és considerat com un dels més cruents de tota la regió centreamericana.
Dones i nenes van ser víctimes d'una pràctica estesa de violència sexual i feminicidi.
Avui, malgrat la fi del conflicte armat, els moviments de dones i feministes de Guatemala alerten que persisteix la violència sexual contra les dones i les pràctiques de feminicidi.
La situació continua essent d'una profunda desigualtat de gènere, lluny d'avançar cap a la plena igualtat en els àmbits laboral, educatiu, de la salut, econòmic i polític.
Les dones indígenes, que conformen aproximadament el 51% de la població femenina del país, es veuen especialment afectades per aquesta situació.
Com a resultat dels Acords de Pau de 1996, i amb l'objectiu de millorar la situació de la població indígena, Guatemala es va denominar com un país multilingüe, multiètnic i pluricultural, i va crear la Defensoria de la Dona Indígena.
Malgrat tot, les dones indígenes sistemàticament viuen els majors nivells de discriminació, marginació i pobresa, i queda un llarg camí per recórrer per garantir la protecció dels seus drets.
Mitjançant l'ACCD, el Govern català ha finançat diversos projectes a través de programes i convenis directes amb una gran diversitat d'actors nacionals i internacionals.
A continuació detallem alguns dels més destacats:
Arxiu Històric de la Policia Nacional
L'Arxiu Històric de la Policia Nacional de Guatemala (APHN) és un centre que custodia una part dels fons documentals que conformen l'Arxiu General de Centre Amèrica.
Aquest arxiu s'encarrega de la conservació i la custòdia del conjunt documental de l'extinta Policia Nacional de Guatemala.
Amb el suport de la cooperació internacional, s'han recuperat, analitzat i digitalitzat setze milions de folis trobats durant la rehabilitació d'un edifici nou anys després del final del conflicte armat intern.
Aquest projecte ha estat una peça clau en els processos judicials oberts a Guatemala.
El Govern de Catalunya hi ha donat un suport intens i sostingut en el temps, a través d'un ajut directe al Programa de les Nacions Unides per al Desenvolupament (PNUD) a Guatemala.
En la mateixa línia, el juny del 2014 es va signar un conveni de col·laboració amb el coordinador nacional de l'Arxiu Històric de la Policia Nacional de Guatemala, Gustavo Meoño Brenner per a la recuperació de la memòria històrica del país, que ha patit més de 40 anys de guerra i situacions de violència.
Prevenció, control i tractament de les infeccions de transmissió sexual i VIH/SIDA a Escuintla
La Fundació Sida i Societat porta a terme, amb el suport de l'ACCD, diversos projectes que tenen a veure amb la disminució de la incidència del VIH-Sida i altres infeccions de transmissió sexual (ITS) en diverses comunitats de Guatemala.
Segons aquesta fundació, més de 87.000 persones tenen el VIH a Guatemala, amb una prevalència en adults del 0.08%.
Els àmbits d'actuació de la Fundació Sida i Societat passen per la prevenció i educació per a la salut; la millora de l'atenció socio-sanitària; l'enfortiment del sistema nacional de salut; la incidència política i sensibilització; i la investigació aplicada.
El projecte 'Prevenció, control i tractament de les infeccions de transmissió sexual i VIH/SIDA a Escuintla' ha estat escollit per la consultoria independent Avaluem com a exemple de bones pràctiques de la cooperació catalana.
Podeu consultar-ne l'informe al web d'Avaluem.
Un altre projecte de la Fundació Sida i Societat ha estat l'elaboració d'una aplicació informàtica per al Ministeri de Salut de Guatemala.
Aquesta aplicació millora l'accés a la informació i la gestió clínica perquè sigui accessible des dels hospitals del país, i permet automatitzar els informes i els indicadors de salut.
Des de 2014, Guatemala és l'únic país de la regió que disposa de les dades informatitzades de tots els seus pacients.
Acompanyament internacional de defensors de drets humans a Guatemala
Finalment, el Govern de Catalunya finança un programa plurianual d'acompanyament i presència internacional per a la protecció de defensors i defensores de drets humans a Colòmbia, Guatemala i Mèxic.
Es tracta d'una iniciativa de les Brigades Internacionals de Pau (PBI), una organització no governamental que manté equips d'observadors i acompanyants internacionals a diversos països amb situació de conflicte, on activistes pels drets humans i la justícia social són subjecte de repressió i violència.
A Guatemala, les PBI acompanyen les següents organitzacions:
Arxiu Històric de la Policia Nacional de Guatemala
Signatura del conveni Generalitat de Catalunya-AHPN
Brigades Internacionals de Pau a Guatemala
L'Agència Catalana de Cooperació al Desenvolupament ha finançat també l'organització Asociación para la Cooperación con el Sur-Las Segovias (ACSUR) en el seu projecte per l'enfortiment de l'organització, el pensament polític, les estratègies i el lideratge de les dones organitzades de Guatemala i Nicaragua, per al ple exercici de la seva ciutadania.
Aquesta III trobada, que comptarà amb la participació de la Directora General de Cooperació al Desenvolupament, Marta Macias, té per objectiu "enfortir l'acció política i de resistència davant la violència, el racisme i la discriminació, i posicionar el nou imaginari de l'ésser dones".
A banda dels projectes i organitzacions esmentats a l'apartat anterior 'Projectes destacats de la cooperació catalana a Guatemala', altres entitats del país porten a terme actuacions de cooperació i solidaritat al país centreamericà.
A continuació podeu consultar-ne una relació i, en els casos que s'escaigui, l'enllaç per saber-ne més de cadascun dels projectes: